text: Nyt lokal-tv i Fredericia
  25 oktober 2012 kl. 09.56
  1. november begynder en ny lokal tv-kanal at sende i Fredericia. Kanalen skal drives af frivillige.
  DanmarkC TV, kalder kanalen sig med henvisning til den nye bydel i Fredericia, Fredericia C.
  Kanalen vil sende på internettet og via kabel på YouSee (TDC) på kanal 97, og den kommer ud til 37.000 husstande i Trekantområdet. Den nye kanal skal dele sendetiden med Det lille Fjernsyn fra Bredstrup-Pjedsted og TV-Kolding.
  En af initiativtagerne til DanmarkC TV, Martin Gulløv, fortæller, at kanalen skal drives af en gruppe pensionister og unge uddannelsessøgende.
  Den vil sende lokale nyheder og reportager fra lokale begivenheder.
  Kanalen får ikke offentlige tilskud, men folkene bag læger ikke skjul på, at kanalen skal støtte den lokale handelsstand. Den håber på at kunne sælge reklamer.
  